Chaplyginkrateret ligger sydøst for den enorme bjergomgivne slette Mendeleev, omtrent midtvejs mellem Schliemannkrateret mod nordøst og Marconikrateret mod sydvest. Det har nogenlunde samme størrelse som Albategnius på Månens forside.  Karakteristika Chaplygins rand er næsten cirkulær men med en ujævn kant. Den indre kratervæg har terrasser langs det meste af omkredsen, men denne opbygning er noget forstyrret i den sydlige side. Randen er kun lidt eroderet af nogle få kratere langs kanten. Undtagelsen er "Chaplygin K", som er trængt ind i den indre væg langs den sydøstlige side. Kraterbunden er jævn og glat i sammenligning med det forrevne terræn, som ligger uden for krateret. Der findes en central top nær kraterets midtpunkt, og der ligger nogle få småkratere spredt over kraterbunden.